《次韵九日四首 其三》
宋代·刘一止

蒲团趺坐冷知秋，笳鼓声传出郡楼。阅世梦中知是梦，说禅头上更安头。

邦君化得俱吟咏，居士年应赋莫休。只恐官梅能动兴，从梁江草唤人愁。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。